Diari Oficial de la Generalitat Valenciana


Sumari del DOGV 5038, del 29-06-2005 (2005/7002)

RESOLUCIÓ de 13 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Conselleria de Benestar Social i l'entitat Teatres de la Generalitat Valenciana, per a la creació d'un marc de col·laboració que permeta la constitució de tallers i la realització d'activitats destinades a menors i jóvens del sistema de protecció i inserció de menors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/7002


Data del document
:   13-06-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * Teatres de la Generalitat Valenciana
    * cooperació administrativa
    * jove
    * xiquet
    * espectacles
    * protecció de la infància

RESOLUCIÓ de 13 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Conselleria de Benestar Social i l'entitat Teatres de la Generalitat Valenciana, per a la creació d'un marc de col·laboració que permeta la constitució de tallers i la realització d'activitats destinades a menors i jóvens del sistema de protecció i inserció de menors de la Comunitat Valenciana. [2005/X7002]
  
Subscrit, després de la tramitació prèvia reglamentària, entre la Conselleria de Benestar Social i l'entitat Teatres de la Generalitat Valenciana, el 30 de març de 2005, un Conveni per a la creació d'un marc de col·laboració que permeta la constitució de tallers i la realització d'activitats destinades a menors i jóvens del sistema de protecció i inserció de menors de la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0350/2005, i que figura com a annex d'esta resolució.
  
València, 13 de juny de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA CONSELLERIA DE BENESTAR SOCIAL
  
I L'ENTITAT TEATRES DE LA GENERALITAT VALENCIANA,
  
PER A LA CREACIÓ D'UN MARC DE COL·LABORACIÓ
  
QUE PERMETA LA CONSTITUCIÓ DE TALLERS I LA REALITZACIÓ D'ACTIVITATS DESTINADES A MENORS I JÓVENS
  
 DEL SISTEMA DE PROTECCIÓ I INSERCIÓ DE MENORS
  
DE LA COMUNITAT VALENCIANA
  
València, 30 de març de 2005
  
Reunits:
  
D'una part, la Hble. Sra. consellera de Benestar Social, Sra. Alicia de Miguel García, nomenada per Decret 5/2003, de 20 de juny, del President de la Generalitat Valenciana, trobant-se autoritzada per a la firma d'este Conveni per acord del Govern Valencià de data 4 de març de 2005, d'acord amb el que preveu l'article 21, lletra f), de la Llei 5/1983, de 30 de desembre, del Govern Valencià.
  
D'una altra part, l'Hble. Sr. conseller de Cultura, Educació i Esport, Sr. Alejandro Font de Mora Turó, com a president de l'ens públic Teatres de la Generalitat Valenciana, en nom i representació de tal ens, fent ús de les facultats que li conferix l'article 5 del Decret 36/94, de 21 de febrer, del Govern Valencià, pel qual s'aprova el Reglament Orgànic i Funcional de l'ens públic Teatres de la Generalitat Valenciana.
  
Les parts en la representació que posseïxen i reconeixent-se mútuament la capacitat per a convindre i obligar-se en els termes del present conveni,
  
Manifesten:
  
I. La Generalitat Valenciana, amb competència exclusiva en matèria d'institucions de protecció i d'ajuda de menors, d'acord amb l'article 31, apartat 27, de l'Estatut d'Autonomia de la Comunitat Valenciana, té encomanades les funcions que la Llei 21/1987, d'11 de novembre, per la qual es modifiquen determinats articles del Codi Civil i de la Llei d'Enjudiciament Civil en matèria d'adopció (BOE núm. 257, de 17 de novembre de 1987), la Llei Orgànica 1/1996, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil (BOE núm. 15, de 17 de gener de 1996), així com la Llei 7/1994, de 5 de desembre, de la Generalitat Valenciana, de la Infància (DOGV núm. 2.408, de 16 de desembre de 1994), atribuïxen a les entitats públiques en matèria de protecció i de guarda de menors.
  
Estes competències són exercides per la Conselleria de Benestar Social, de conformitat amb el que establix el Decret 8/2004, de 3 de setembre, del President de la Generalitat, pel qual s'assignen competències a la Presidència de la Generalitat i a la conselleries amb competències executives (DOGV núm. 4.835, de 6 de setembre del 2004), en relació amb el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social (DOGV núm. 4.543, de 14 de juliol del 2003).
  
II. Teatres de la Generalitat Valenciana és una entitat de dret públic amb personalitat jurídica pròpia i plena capacitat d'obrar, adscrita a la Conselleria de Cultura, Educació i Esport, que té com a finalitat el desplegament i l'execució de la política cultural de la Generalitat Valenciana en el camp de les arts escèniques i molt especialment en els sectors de teatre i dansa.
  
El Centre Coreogràfic és un òrgan de Teatres de la Generalitat Valenciana creat per a impulsar la dansa a la Comunitat Valenciana, que disposa d'una infraestructura adequada per al desenvolupament d'esta activitat.
  
III. El teatre, la dansa i altres expressions escèniques són mitjans d'expressió artística que potencien moltes facultats del ser humà.
  
En concret la dansa potencia una actitud de col·laboració entre els companys de pràctica per mitjà d'exercicis comuns: es desenvolupa l'escolta dels altres, l'adaptació a un temps comú, l'organització espacial d'un grup de persones, la jerarquització natural de les tasques, etc. i es presenta com un vehicle de cultura, a través del qual transita molta informació important per a les persones, acostant la idea humanista de ser persones més realitzades per mitjà de la pràctica artística i l'adquisició del coneixement, siga quin siga l'àmbit personal o professional.
  
IV. La Conselleria de Benestar Social, en l'exercici de les competències que en matèria de protecció a la infància té atribuïdes la Generalitat Valenciana, és la responsable que els menors i els jóvens que formen part del sistema de protecció i d'inserció de menors de la Comunitat Valenciana, reben una atenció integral que els permeta desenvolupar-se plenament com a sers humans, en condicions d'igualtat i amb les mateixes oportunitats que la resta dels xiquets que formen part de la nostra societat.
  
La dansa, el teatre i altres activitats escèniques constituïxen disciplines bàsiques que contribuïxen a aconseguir este desenvolupament personal ple dels xiquets i dels adolescents.
  
Per tot això les parts acorden subscriure este conveni de col·laboració, d'acord amb les següents
  
Clàusules:
  
Primera. Objecte
  
Constituïx l'objecte del present Conveni marc, establir les bases per a la col·laboració entre la Conselleria de Benestar Social i l'entitat Teatres de la Generalitat Valenciana, a fi de crear un espai adequat de cooperació que permeta la constitució de tallers i la realització d'activitats destinades a menors i a jóvens del sistema de protecció i d'inserció de menors de la Comunitat Valenciana, tot afavorint el seu desenvolupament cultural en el sector de les arts escèniques, dins de l'oferta que disposa Teatres de la Generalitat Valenciana i de forma especial, el Centre Coreogràfic de Teatres de la Generalitat Valenciana.
  
Segona. Contingut i estructura dels tallers i de les activitats
  
Les activitats es podran estructurar en forma de tallers creatius, amb l'objectiu d'introduir als menors en les distintes activitats escèniques que oferisca Teatres de la Generalitat Valenciana i el Centre Coreogràfic.
  
Així mateix es facilitarà als menors la participació o l'accés a les ofertes teatrals de la pròpia entitat.
  
De forma concreta es constituïx un Taller de Dansa, per a l'exercici 2005. Es realitzarà un taller-classe amb caràcter setmanal durant el període de vigència del present Conveni, davall la supervisió de l'equip artístic del Centre Coreogràfic, que podrà per acord de les parts estendre's a pròxims exercicis.
  
Tercera. Funcions de Teatres de la Generalitat Valenciana
  
Teatres de la Generalitat Valenciana assumix les funcions de supervisió dels projectes, tallers i activitats que s'acorden en el marc del present conveni, tot aportant si és el cas, la direcció i l'assessoria tècnica dels possibles docents per al desenvolupament d'aquelles activitats que ho requerisquen.
  
Així mateix aportarà la infraestructura material per al desenvolupament dels tallers, dels estudis, dels vestidors i de les activitats que s'acorden en cada cas, tot assumint la relació jurídica dels professionals que impartisquen els tallers.
  
En cap cas el Centre Coreogràfic de Teatres de la Generalitat assumix cap responsabilitat relacionada amb els desplaçaments així com les obligacions de tutela, dels menors que assistisquen als tallers creatius que s'organitzen, limitant la seua responsabilitat al caràcter didàctic de les activitats organitzades.
  
Quarta. Funcions de la Conselleria de Benestar Social
  
La Conselleria de Benestar Social assumix la funció de determinació dels menors i dels jóvens que participaran dels tallers, projectes i activitats. Estos menors hauran de formar part del sistema de protecció i d'inserció de menors perquè s'han dictat d'acord amb la legislació civil vigent, resolució administrativa de declaració de desemparament i d'assumpció de tutela i guarda, o resolució administrativa d'estimació de guarda temporal davant de la petició dels representants legals del menor.
  
Així mateix la Conselleria de Benestar Social abonarà els servicis prestats a Teatres de la Generalitat Valenciana. En tot cas, la Conselleria de Benestar Social serà aliena a les relacions contractuals que Teatres de la Generalitat Valenciana tinga amb les persones que impartisquen els cursos.
  
Quinta. Import.
  
La Conselleria de Benestar Social, a través de la Direcció General de la Família, Menor i Adopcions, assumix el compromís de sufragar els gastos derivats pels tallers de dansa, per una quantia màxima anual per a l'any 2005, de dos mil quatre-cents euros (2.400,00 euros) segons resulta de l'import convingut entre ambdós parts, de 100,00 € per taller i segons una previsió de 24 tallers, que serà abonat a càrrec de l'aplicació pressupostària 33.46.64.4118.016.16.346.02 del Pressupost de gastos de la Conselleria de Benestar Social, per a l'exercici 2005.
  
Sexta. Pagament.
  
La Conselleria de Benestar Social farà efectius els pagaments, en dos vegades, per mitjà de transferència a favor de Teatres de la Generalitat Valenciana, contra presentació de la factura corresponent als servicis prestats en el període, i prèvia conformitat de la Direcció General de la Família, Menor i Adopcions.
  
El primer pagament es realitzarà després de la celebració dels dotze primers tallers i el segon pagament, després de la finalització de l'últim taller que tinga lloc en l'exercici 2005.
  
Les factures hauran de complir els requisits establits en el Reglament pel qual es regulen les obligacions de facturació, aprovat pel Reial Decret 1496/2003, de 28 de novembre (BOE núm. 286, de 29 de novembre del 2003).
  
Sèptima. Confidencialitat
  
Les parts es comprometen, respecte als menors i als jóvens que participen en els diferents tallers i activitats que es concreten, a guardar secret sobre la seua condició de menor procedent del sistema de protecció i d'inserció i sobre les dades referides a la seua situació social i familiar que pogueren conéixer.
  
Així mateix s'aplicarà el que disposa la Llei Orgànica 15/1999, de 13 de desembre, sobre Protecció de Dades de Caràcter Personal (BOE núm. 298, de 14 de desembre de 1999).
  
Octava. Vigència del conveni
  
El present conveni marc tindrà una vigència des de la seua firma fins al 31 de desembre del 2005, i es podrà prorrogar sempre que abans de la seua finalització hi haja acord de totes les parts, formalitzant-se esta pròrroga per escrit.
  
Novena. Comissió de seguiment
  
A fi de vetlar per l'adequat compliment del que establix el present conveni i en els instruments jurídics que el desenvolupen, podrà constituir-se una Comissió de Seguiment formada per dos representants de la Conselleria de Benestar Social i dos representants de Teatres de la Generalitat Valenciana, que es reuniran a instància d'alguna de les parts, quan es considere necessari.
  
Són funcions d'esta Comissió vetlar pel compliment del que establix el present Conveni, així com realitzar les valoracions pertinents sobre el desenvolupament del seu objecte.
  
Deu. Extinció del conveni
  
Constituirà causa d'extinció del present Conveni l'incompliment dels compromisos adquirits en el present text, així com els previstos, en general, per la legislació vigent.
  
També es considerarà motiu d'extinció el mutu acord de les parts.
  
Onze. Jurisdicció
  
Les parts es comprometen a intentar resoldre de manera amistosa qualsevol dubte o conflicte que puga sorgir en la interpretació i l'aplicació d'este conveni.
  
En cas de no poder evitar les discrepàncies, ambdós parts acorden el sotmetiment d'estes als tribunals de l'orde contenciós administratiu.
  
I en prova de la seua conformitat, les parts firmen el present document en quatre exemplars al lloc i en la data assenyalats en l'encapçalament.
  
La consellera de Benestar Social,
  
ALICIA DE MIGUEL GARCÍA
  
El president de Teatres de la Generalitat Valenciana,